Sangė
Sangė arba Do Sangė (port. Rio do Sangue – 'kraujo upė') – upė Brazilijoje, Mato Groso valstijoje; dešinysis Žuruenos intakas (Amazonės baseinas). Prasideda Paresiso kalnuose, į pietryčius nuo Kampo Novo do Paresiso. Teka į šiaurę, šiaurės vakarus Amazonijos miškais. Įteka Žuruenon į rytus nuo Kaštanjeiros. Didžiausi intakai: Sakuriuina, Membeka, Treze de Majas, Kravaris. Sangės pakrantėse yra Erikpacos indėnų teritorija (gyvena rikbakcai) bei Iranšų indėnų teritorija. Didesnių gyvenviečių prie upės nėra.